
PËR MIRATIMIN E MODELIT Të ADRESëS DHE RADHËN E VENDOSJES SË ELEMENTEVE TË SAJ

Në zbatim të pikës 4 të nenit 102 të Kushtetutës dhe të pikës 2 të nenit 2 të ligjit nr.9951, datë 10.7.2008 “Për disa ndryshime dhe shtesa në ligjin nr.9270, datë 29.7.2004 “Për sistemin e adresave””, me qëllim zbatimin e një procesi unik të pasqyrimit të adresës, me propozim të Drejtorisë së Përgjithshme të Gjendjes Civile,  

URDHËROJ:

1. Elementet e adresës do të shkruhen sipas kësaj radhe:
- emri i rrugës/bulevardit/sheshit/parkut;
- numri i ndërtesës “Nd”, numri i hyrjes “H”, numri i apartamentit “Ap”,  emri i  fshatit, emri bashkisë /komunës, kodi postar, emri i rrethit.
Dhe në rastin e Bashkisë Tiranë: 
- emri i rrugës/bulevardit/sheshit/parkut;
- numri i ndërtesës “Nd”, numri i hyrjes “ H”, numri i apartamentit “Ap”;  
- emri i njësisë bashkiake, kodi postar.
TIRANË
Në çdo rast emri i rrugës, si dhe emrat e bashkisë, komunës, njësive bashkiake dhe rrethet shkruhen me germa të mëdha. Nëse ka shkurtime pas tyre vendoset “ .”. 
2. Elementet për ndërtesën, hyrjen dhe apartamentin do të shkruhen në një rresht dhe do të ndahen ndërmjet tyre me shenjën “,” ose “;”.
 Në rastet kur mungon ndonjë nga këta elemente në shkrimin e adresës do të thotë se ndërtesa ka përkatësisht një hyrje dhe hyrja ka vetëm një apartament. Në këtë rast do të shkruhet vetëm numri i ndërtesës.
3. Emrat që përcaktojnë elementet fshat/qytet/ njësi bashkiake për  Tiranën, komunë/bashki dhe kodi postar, do të shkruhen në një rresht të ndarë midis tyre me shenjën “,” “dhe “;”.
4. Emri i rrethit do të shkruhet në rreshtin e fundit në rastet kur kemi adresë brenda vendit dhe kur kemi adresë për jashtë vendit do të shtohet dhe emri i shtetit.
5. Modeli i shkrimit do të jetë sipas rasteve të mëposhtme: 

a) Në rastet kur kemi për të shkruar adresën në bashkinë e Tiranës:
Rr. “MYSLYM SHYRI”	                	Rr. “MYSLYM SHYRI”         
Nd.5, H.2, Ap.12                                   	Nd.5; H.2; Ap.2                          
Njësia Bashkiake nr.10, Kodi postar          	 Njësia Bashkiake nr.10; Kodi postar                          
TIRANË                                                	TIRANË                          

b) Në rastet kur kemi për të shkruar adresën në një bashki qendër rrethi me emër të njëjtë me rrethin:
Rr.“JANI VRUHO”				Rr. “JANI VRUHO”                                     
Nd.5, H.2, Ap.12                                     	Nd.5; H.2; Ap.12
Kodi postar                                              	Kodi postar
BERAT                                                   	BERAT

c) Në rastin e një bashkie me emër të ndryshëm nga rrethi:
Rr. “DELIALLISI”                                  	Rr. “DELIALLISI”
Nd.42, H.1, Ap.3                                     	Nd.42; H.1; Ap.3
SUKTH, Kodi postar                                	SUKTH; Kodi postar                                                                  
DURRËS                                                 	DURRËS

Rr. “SKËNDERBEU”          			Rr. “SKËNDERBEU”                                             
Nd.42, H.1, Ap.3                                         	Nd.42;  H.1; Ap.3
LAÇ, Kodi postar                                         	LAÇ; Kodi postar                                                                  
KURBIN                                                      KURBIN

d) Në rastet e një fshati me emër ndryshe nga emri i bashkisë/komunës: 
Rr. “AVNI BAJRAMI”                                	Rr.”AVNI BAJRAMI”
Nd.24, H.1, Ap.3                                        	Nd.24; H.1; Ap.3
Sheqeras,VRESHTAS, Kodi Postar  		Sheqeras; VRESHTAS; Kodi postar
KORÇË                                                     	KORÇË

e) Në rastet e një  fshati të njëjtë me emrin e komunës:
Rr. “E LISIT”                                              	Rr. “E LISIT”
Nd.12, H.1, Ap.5                                         	Nd.12; H.1; Ap.5
VRESHTAS, Kodi postar                           	VRESHTAS; Kodi postar
KORÇË                                                       	KORÇË

6. Të gjitha institucionet publike, personat juridikë e fizikë zbatojnë modelin e adresës në çdo format zyrtar që kërkohet. Kryetarët e bashkive/komunave u dërgojnë të gjitha institucioneve publike, të gjithë personave juridikë dhe fizikë adresën përkatëse, si dhe lajmërimin sa herë që ajo ndryshohet. 
7. Për ndjekjen dhe zbatimin e këtij urdhri ngarkohet Drejtoria e Përgjithshme e Gjendjes Civile.
8. Ky urdhër hyn në fuqi menjëherë dhe botohet në Fletore Zyrtare.

